हवा का रुख बदला, दो दिन पड़ेगी अधिक ठंड
राजधानीसहित राज्य के ज्यादातर हिस्सों में पश्चिमी हवा चल रही है। पटना में तापमान सामान्य स्तर पर पहुंच चुका है। लेकिन, शुक्रवार की शाम से ठंड तेजी से बढ़ेगी और अगले 48 घंटे तक राज्य में तेज ठंड पड़ेगी। आसमान में बादल 90 फीसदी तक हो चुके हैं। साथ ही न्यूनतम तापमान 9 डिग्री पर पहुंच चुका है। इस कारण शनिवार से घने कोहरे का समाना करना पड़ेगा। मौसम वैज्ञानिकों की मानें, तो बिहार के उत्तरी भाग में शीतलहर की स्थिति बन रही है। हालांकि राजधानी में शीतलहर नहीं चलेगी। हवा की रफ्तार चार से आठ किमी के बीच बनी है। नमी 80 फीसदी न्यूनतम तापमान सामान्य स्तर पर पहुंच जाने के कारण कोहरे का सामना करना पड़ेगा। मौसम विज्ञान केंद्र के अनुसार 48 घंटे में बिहार का अधिकतम तापमान 20 डिग्री के नीचे न्यूनतम तापमान भी पांच डिग्री तक पहुंच सकता है।
hin_Deva hin_Deva